<classify> Hayo yamebainishwa na Kocha wa timu hiyo, Malale Hamsini Keya alipokuwa akizungumza na waandishi wa habari mara baada ya kumalizika kwa mchezo huo, uliochezwa majira ya saa 2:00 za usiku katika Uwanja wa Amaan.Alisema kuwa wachezaji wake walicheza vizuri, lakini washambuliaji walikosa umakini wa hakuweza kuzitumia nafasi kadhaa ambazo walizipata.Tumefungwa, lakini timu yangu sio mbovu bali ni washambuliaji tu hawakuwa makini kuzitumia nafasi ambazo walizipata, alisema Malale.Hata hivyo, alisema kuwa timu yake bado ni nzuri na ameridhika na kiwango kilichooneshwa na wachezaji wake na kusema kuwa kasoro ambazo zimejitokeza ataweza kuzifanyia kazi.JKU katika mchezo huo ilitawala kwa kiasi kikubwa katika kipindi cha pili, lakini kutokuwa makini kwa washambulaiji walishindwa kupata bao la kusawazisha ambapo pia walikuwa na uwezo mkubwa wa kushinda mchezo huo.JKU ambayo imefungwa bao 1-0 katika mchezo huo, imemaliza mzunguko huo wa kwanza ikiwa na akiba ya pointi nne ambapo itaangaliwa michezo ya jana itakavyomalizika ili kuweza kusonga mbele au la.Timu zinazounda kundi C ni Simba ambao wana pointi sita, Mtibwa Sugar wenye pointi tano, JKU pointi nne na Mafunzo ambayo imemaliza ikiwa inashika mkia kwa kuwa na pointi moja.  <topic>: michezo 